| Moto GP |
| --- |
|  |
| **Kategorija** | motociklų |
| **Šalys/regionas** | tarptautinės |
| **Pirmas sezonas** | 1949 m. |
| **Komandų sk.** | 12 |
| **Lenktynininkų sk.** | 31 |
| **Varikliai** | Aprilia, Ducati, Honda, KTM, Suzuki, Yamaha |
| **Čempionas** | Italija Francesco Bagnaia |
| **Komanda čemp.** | Italija Ducati |
| **Oficiali svetainė** | motogp.com |

**Moto GP** – aukščiausio pasaulio motociklų čempionato *Grand Prix motorcycle racing* kategorija. Čempionatas dalinamas į tris kategorijas – 125 cm³, Moto2 (anksčiau buvęs 250 cm³) ir Moto GP. 

Moto GP čempionate naudojami smarkiai patobulinti motociklai ir priešingai, nei Superbike motociklų pasaulio čempionate, važiuojama motociklais, kurie nėra pritaikyti įprastiniams viešiems keliams.

Daugkartinis Moto GP pasaulio čempionas yra italas Valentino Rossi. Pagal šį rodiklį jis yra absoliutus rekordininkas – Moto GP čempionu jis tapo septynis kartus (2001, 2002, 2003, 2004, 2005, 2008, 2009 m.). Iš viso pasaulio čempionu pasaulio motociklų čempionatuose jis tapo devynis kartus.

2024 m. šio čempionato organizavimo teises už 4,2 milijardus JAV dolerių įsigijo „Liberty Media", kuri nuo 2016 m. kontroliuoja ir Formulės 1 komercines teises.

Taisyklės
---------

2009 m. gruodžio 11 d. Moto GP komisija nutarė, kad čempionate bus grįžtama prie 1000 cc variklių nuo 2012 m. sezono. Nuo to sezono didžiausias variklio cilindrų skaičius bus sumažintas iki keturių. 

Po 2008 m. iš Moto GP čempionato pasitraukus Michelin padangų kompanijai, vienintele padangų tiekėja tapo Bridgestone. 2016 m. prancūzų kompanija grįžo į čempionatą pasitraukus Bridgestone.

Kiekvienoje iš trijų pasaulio motociklų čempionato kategorijų yra skirtinga lenktynių distancija - Moto3 - 100 km, Moto2 - 110 km, Moto GP - 120 km. 

### Svorių ribos

Daigkartinis Moto GP čempionas italas Valentino Rossi

Minialus svoris - MotoGP klasėje| Cilindrų skaičius | 2002 minimalus | 2007 minimalus | 2010 minimalus |
| --- | --- | --- | --- |
| 2 | 135 kg (298 lb) | 137 kg (302 lb) | 135 kg (298 lb) |
| 3 | 135 kg (298 lb) | 140,5 kg (310 lb) | 142,5 kg (314 lb) |
| 4 | 145 kg (320 lb) | 148 kg (326 lb) | 150 kg (330 lb) |
| 5 | 145 kg (320 lb) | 155,5 kg (343 lb) | 157,5 kg (347 lb) |
| 6 | 155 kg (342 lb) | 163 kg (359 lb) | 165 kg (364 lb) |

* 2005 m. degalų bako talpa buvo sumažinta dvejais litrais - iki 24 l
* 2006 m. degalų bako talpa vėl sumažinta dvejais litrais - iki 22 l

### Taškų skyrimas

Moto GP čempionate taškai skiriami už finišavimą pirmose penkiolikoje vietų.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Vieta** | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| **Taškai** | 25 | 20 | 16 | 13 | 11 | 10 | 9 | 8 | 7 | 6 | 5 | 4 | 3 | 2 | 1 |

Nuorodos
--------

|  |  |
| --- | --- |
|  | **Vikiteka: Moto GP** – vaizdinė ir garsinė medžiaga  |

* motogp.com Oficiali čempionato svetainė

Šaltiniai
---------

1. ↑  F1 OWNER LIBERTY MEDIA TAKES OVER MOTOGP IN $4BN DEAL WITH DORNA
2. ↑  Bridgestone make proposal to be single tyre supplier in 2009 Archyvuota kopija 2012-09-26 iš Wayback Machine projekto.